கேள்வி: சோடியம் சேர்மங்கள் - உலோக சோடியம் பற்றி விளக்கவும்.
பதில்: உலோக சோடியம் பொதுவாக பொட்டாசியத்தை விட குறைவான வினைத்திறன் கொண்டதாகும். ஆனால் இது இலித்தியம் விட அதிக வினைத்திறன் கொண்டது. சோடியம் உலோகம் அதிக அளவில் குறைக்கும் தன்மை கொண்டுள்ளது. Na+/Na சோடிக்கான நிலையான குறைப்பு திறன் −2.71 வோல்ட் ஆகும். பொட்டாசியம் மற்றும் இலித்தியம் ஆகியவை இன்னும் அதிகமான எதிர்மறை ஆற்றல்களைக் கொண்டிருக்கின்றன. உருகிய சோடியம் உலோகத்தின் வெப்ப, திரவ, வேதியியல் மற்றும் அணுக்கரு பண்புகள், வேக இனப்பெருக்க உலைக்கு தேர்ந்தெடுக்கப்பட்ட முக்கிய குளிரூட்டிகளில் ஒன்றாக இது இருக்க காரணமாகின்றன. இத்தகைய அணு உலைகள் சுத்தமான ஆற்றலை உற்பத்தி செய்வதற்கான ஒரு முக்கியமான படியாகக் காணப்படுகின்றன.
கேள்வி: சோடியம் சேர்மங்கள் - நீர்க்கரைசல்கள் பற்றி தகவல் சொல்.
பதில்: சோடியம் நீரில் கரையக்கூடிய சேர்மங்களை உருவாக்குகிறது. அதாவது ஆலைடுகள், சல்பேட்டுகள், நைட்ரேட்டுகள், கார்பாக்சிலேட்டுகள் மற்றும் கார்பனேட்டுகள் போன்றவை. முக்கிய நீரிய இனங்கள் [Na(H2O)n]+ அணைவுகள் ஆகும், இங்கு n = 4–8; எக்சு-கதிர் விளிம்பு விளைவு தரவு மற்றும் கணினி உருவகப்படுத்துதல்களிலிருந்து n = 6 என்றும் குறிக்கப்படுகிறது. சோடியம் உப்புகள் பொதுவாக தண்ணீருடன் அதிக ஈடுபாட்டைக் கொண்டிருப்பதால், நீரிய கரைசல்களிலிருந்து சோடியம் உப்புகளை நேரடியாக வீழ்படிவாக்குவது அரிதாகும். விதிவிலக்காக சோடியம் பிசுமத்தேட்டு (NaBiO3) கூறலாம். சேர்மங்களின் அதிக கரைதிறன் காரணமாக, சோடியம் உப்புகள் பொதுவாக ஆவியாதல் முறை அல்லது எத்தனால் போன்ற கரிம எதிர்கரைப்பான் மூலம் திடப்பொருட்களாக வீழ்படிவாக்கலாம். எடுத்துக்காட்டாக, 0.35 கிராம்/லிட்டர் சோடியம் குளோரைடு மட்டுமே எத்தனாலில் கரையும். 15-கிரௌன்-5 போன்ற கிரவுன் ஈதர்களை ஒரு கட்ட-பரிமாற்ற வினையூக்கியாகப் பயன்படுத்தப்படலாம். மாதிரிகளின் சோடியம் உள்ளடக்கம் அணு உறிஞ்சுதல் நிறமாலை ஒளி அளவியல் அல்லது அயனி-தேர்ந்தெடுக்கப்பட்ட மின்முனைகளைப் பயன்படுத்தி மின்னழுத்தம்மானி மூலம் தீர்மானிக்கப்படுகிறது.